REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

KLASA: 007-04/23-02/03

URBROJ: 251-724/01-23-11

Hrvatski Leskovac, 20.9.2023. godine

**ZAKLJUČCI**

s osme sjednice Školskog odbora OŠ Hrvatski Leskovac

održane 20. rujna 2023.

Nazočni članovi:

Kristina Puklin, predstavnica Učiteljskog vijeća i predsjednica Školskog odbora

Milan Pleša, predstavnik Učiteljskog vijeća i zamjenik predsjednice Školskog odbora

Eva Pokrivač, predstavnica Radničkog vijeća

Ivona Čuturić, predstavnica roditelja

Odsutni članovi:

do dana sjednice osnivač nije imenovao svoje predstavnike

Predsjednica otvara sjednicu s početkom u 21,00 sat i utvrđuje kvorum; predlaže dnevni red, koji se jednoglasno prihvaća.

**Ad 1) Verifikacija zapisnika sa 7. sjednice održane dne 19.9.2023. godine**

Školski odbor *jednoglasno usvaja zapisnik*.

**Ad 2) Predstavljanje programa rada za mandatno razdoblje kandidata za ravnatelja Škole**

Predsjednica Školskog odbora daje kratki pregled svih poduzetih radnji u postupku izbora ravnatelja/ice Škole.

Sukladno čl. 67. Statuta OŠ Hrvatski Leskovac predsjednica Školskog odbora poziva i prepušta riječ kandidatu za ravnatelja škole Davoru Kovačiću.

Kandidat Davor Kovačić predstavlja članovima Školskog odbora program rada za mandatno razdoblje.

Predstavljanje je trajalo 20 minuta.

Kandidat Davor Kovačić napušta sjednicu.

Predsjednica Školskog odbora zatim poziva kandidatkinju za ravnatelja škole Maju Lisska.

Kandidatkinja Maja Lisska predstavlja članovima Školskog odbora program rada za mandatno razdoblje.

Predstavljanje je trajalo 20 minuta.

Kandidatkinja Maja Lisska napušta sjednicu.

**Ad 3) Javno glasanje članova Školskog odbora**

Na sjednici Učiteljskog vijeća nakon provedenog tajnog glasovanja i objave rezultata, Učiteljsko vijeće donijelo je sljedeći zaključak:

*''U postupku imenovanja ravnatelja Škole, tajnim glasovanjem zauzima se stajalište kako je kandidat za imenovanje ravnatelja OŠ Hrvatski Leskovac Davor Kovačić dobio 13 glasova od ukupno 17 glasova te se predlaže za imenovanje ravnateljem Osnovne škole Hrvatski Leskovac''.*

Na sjednici Vijeća roditelja nakon provedenog tajnog glasovanja i objave rezultata, Vijeće roditelja donijelo je sljedeći zaključak:

*''U postupku imenovanja ravnatelja Škole, tajnim glasovanjem zauzima se stajalište kako je kandidat za imenovanje ravnatelja OŠ Hrvatski Leskovac Davor Kovačić dobio 11 glasova od ukupno 12 glasova te se predlaže za imenovanje ravnateljem Osnovne škole Hrvatski Leskovac''.*

Na sjednici Radničkog vijeća nakon provedenog tajnog glasovanja i objave rezultata, Radničko vijeće donijelo je sljedeći zaključak:

*''U postupku imenovanja ravnatelja Škole, tajnim glasovanjem zauzima se stajalište kako je kandidat za imenovanje ravnatelja OŠ Hrvatski Leskovac Davor Kovačić dobio 20 glasova od ukupno 26 glasova te se predlaže za imenovanje ravnateljem Osnovne škole Hrvatski Leskovac''*.

Pisani zaključci Učiteljskog vijeća, Vijeća roditelja i Radničkog vijeća dostavljeni su Školskom odboru dana 20.9.2023. godine.

Predsjednica Školskog odbora napominje kako su u postupku imenovanja ravnatelja članovi Školskog odbora koje je imenovalo odnosno izabralo Učiteljsko vijeće, Vijeće roditelja i Radničko vijeće/radnici sukladno čl. 127. st. 3. Zakona o odgoju i obrazovanju u osnovnoj i srednjoj školi i čl. 72. Statuta OŠ Hrvatski Leskovac obvezni zastupati i iznositi stajališta tijela koje ih je imenovalo, odnosno izabralo u Školski odbor.

Nakon provedene rasprave, predsjednica Školskog odbora poziva članove Školskog odbora sukladno čl. 69. Statuta OŠ Hrvatski Leskovac na javno glasovanje na način da se podizanjem ruke izjasne o kandidatu za kojeg glasuju.sa ''ZA'' ili ''PROTIV''

Predsjednica Školskog odbora poziva članove Školskog odbora na javno glasovanje za imenovanje kandidata Davora Kovačića za ravnatelja Osnovne škole Hrvatski Leskovac te kandidatkinje Maje Lisska za ravnateljicu Osnovne škole Hrvatski Leskovac.

**Ad 4.) Donošenje odluke o imenovanju ravnatelja**

Predsjednica Školskog odbora je na temelju javnog glasovanja članova Školskog odbora i prema obvezi zastupanja stajališta Učiteljskog vijeća, Vijeća roditelja i Radničkog vijeća utvrdila kako je kandidat Davor Kovačić dobio 4 glasa stoga Školski odbor donosi sljedeću

***ODLUKU***

***o imenovanju ravnatelja Osnovne škole Hrvatski Leskovac***

***I.***

***DAVOR KOVAČIĆ, iz Zagreba, Virovitička 17, profesor geografije, imenuje se ravnateljem Osnovne škole Hrvatski Leskovac na mandat od pet (5) godina.***

***II.***

***Mandat iz točke 1. ove Odluke počinje teći nakon dobivene suglasnosti ministra znanosti i obrazovanja, odnosno od dana navedenog u ugovoru o radu kao početak rada na radnom mjestu ravnatelja Osnovne škole Hrvatski Leskovac.***

***III.***

***Ova Odluka stupa na snagu danom dobivanja suglasnosti ministra znanosti i obrazovanja u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi.***

***Ukoliko ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.***

Predsjednica Školskog odbora zaključuje sjednicu u 22,00 sata.

Predsjednica Školskog odbora Zapisničar

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Kristina Puklin Milan Pleša